Diari Oficial de la Generalitat Valenciana


Sumari del DOGV 8839, del 19-06-2020 (2020/4574)

Extracte de la Resolució de 15 de juny de 2020, de la Vicepresidència Segona i Conselleria d'Habitatge i Arquitectura Bioclimàtica, per la qual es convoquen, per a l'exercici 2020, les ajudes del Programa de foment de la regeneració i renovació urbana i rural del Pla estatal d'habitatge 2018-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4574


Data del document
:   15-06-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de la Resolució de 15 de juny de 2020, de la Vicepresidència Segona i Conselleria d'Habitatge i Arquitectura Bioclimàtica, per la qual es convoquen, per a l'exercici 2020, les ajudes del Programa de foment de la regeneració i renovació urbana i rural del Pla estatal d'habitatge 2018-2021. [2020/4574]  
BDNS (identif.): 510769.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions.  
http://www.pap.minhap.gob.es/bdnstrans  
  
Primer. Objecte  
Convocar per a l'exercici 2020 les ajudes establides en l'Ordre 1/2019, de 18 de febrer, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes del Programa de foment de la regeneració i renovació urbana i rural, modificada per Ordre 4/2020, de 7 de maig, de la Vicepresidència Segona i Conselleria d'Habitatge i Arquitectura Bioclimàtica.  
  
  
Segon. Bases reguladores  
Les bases reguladores es contenen en l'Ordre 1/2019, de 18 de febrer (DOGV 8498, 04.03.2019), de la Conselleria d'Habitatge, Obres Públiques i Vertebració del Territori, modificada per l'Ordre 4/2020 de 7 de maig (DOGV 8821, 27.05.2020), de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment de la regeneració i renovació urbana i rural del Pla estatal d'habitatge 2018-2021.  
  
Tercer. Finançament de les ajudes  
1. El finançament de les ajudes regulades en aquesta ordre es farà a càrrec del capítol VII i de l'aplicació pressupostària 97.24.04.765.17.2 de la línia S1720000, «Pla estatal d'habitatge 2018-2021», dels pressupostos de la Generalitat 2020, amb l'aportació condicionada de la Generalitat i la del Ministeri de Transports, Mobilitat i Agenda Urbana d'aquesta línia.  
2. La quantia total màxima de les ajudes a concedir en l'exercici 2020 serà inicialment de 7.000.000,00 d'euros, i correspondran 5.000.000,00 d'euros a l'aportació del Ministeri de Transports, Mobilitat i Agenda Urbana i 2.000.000,00 d'euros a l'aportació de la Generalitat. Aquest import s'estima segons la disponibilitat pressupostària de la línia S1720000 i la distribució estimativa entre els programes del Pla estatal 2018-2021, finançats dins de la mateixa línia. Les ajudes tindran caràcter de despesa pluriennal segons la distribució següent.  
  
  
Anualitat % Ministeri de Transports, Mobilitat i Agenda Urbana Generalitat  
2020 24 404.977,00 euros 300.000,00 euros  
2021 85 736.035,00 euros 200.000,00 euros  
2022 25 1.250.000,00 euros 500.000,00 euros  
2023 25 1.250.000,00 euros 500.000,00 euros  
2024 25 1.250.000,00 euros 500.000,00 euros  
Total 100 5.000.000,00 euros 2.000.000,00 euros  
  
  
No obstant això si es compleixen algun dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el que disposa l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior, es podrà augmentar o disminuir mitjançant resolució del vicepresident segon i conseller d'Habitatge i Arquitectura Bioclimàtica, fins a un import total màxim de 5.772.000 euros corresponent al Ministeri i de 2.130.000 euros corresponent a la Generalitat. Aquesta resolució es publicarà en el Diari Oficial de la Generalitat Valenciana prèviament a la resolució de concessió de les ajudes.  
  
3. L'efectivitat de la quantia addicional a la qual es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
Quart. Parts beneficiàries i procediment de concessió  
1. El procediment de concessió d'aquestes subvencions serà el de concurrència competitiva.  
2. Podran ser beneficiaris i, per tant, sol·licitants de les ajudes, els ajuntaments dels municipis de la Comunitat Valenciana.  
3. Les obres subvencionables podran estar iniciades abans de la sol·licitud de les ajudes, sempre que no estiguen iniciades abans de la presentació telemàtica del preceptiu IEEV.CV, ni abans de l'inici de la vigència del Pla estatal d'habitatge 2018/2021. D'igual manera, no podran estar finalitzades en el moment de la sol·licitud, entenent per data de terminació d'obres la que conste en el certificat final d'obra o la d'expedició de l'última factura de les obres, en el cas que no siga necessari aportar projecte.  
  
Cinqué. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà l'endemà de la publicació d'aquesta resolució de convocatòria en el Diari Oficial de la Generalitat Valenciana i finalitzarà el dia 24 de juliol de 2020, inclusivament. L'incompliment del termini de sol·licitud determinarà automàticament l'exclusió de la convocatòria.  
2. El procediment de sol·licitud serà telemàtic, i es realitzarà segons s'estableix en l'Ordre 1/2019, de 18 de febrer (DOGV 8498, 04.03.2019), de la Conselleria d'Habitatge, Obres Públiques i Vertebració del Territori, modificada per l'Ordre 4/2020, de 7 de maig (DOGV 8821, 27.05.2020), de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment de la regeneració i renovació urbana i rural del Pla estatal d'habitatge 2018-2021, sense perjudici del que disposa la legislació reguladora del procediment administratiu comú de les administracions públiques.  
3. La presentació telemàtica de la sol·licitud es realitzarà mitjançant el formulari disponible en la seu electrònica de la Generalitat corresponent a aquest tràmit.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que es disposa en la base setena de l'Ordre 1/2019, de 18 de febrer (DOGV 8498, 04.03.2019), de la Conselleria d'Habitatge, Obres Públiques i Vertebració del Territori, modificada per l'Ordre 4/2020 de 7 de maig (DOGV 8821, 27.05.2020), de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa de foment de la regeneració i renovació urbana i rural del Pla estatal d'habitatge 2018-2021.  
  
  
València,15 de juny de 2020.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.